Alcalde de Barri torna després de l'estiu amb cites a la zona de Xurruca i a Ferroland
19 de setembre 2022

![](/media/rxfgu1vp/c1_mini_m1_val_alcaldedebarri_set22.jpg?width=850&height=566.9886363636364)

La iniciativa Alcalde de Barri, impulsada pel departament de Participació Ciutadana i l'Alcaldia de l'Ajuntament de Sagunt, torna després de l'aturada estiuenca amb dues cites que tindran lloc a la zona de Xurruca i a Ferroland, ambdues en el Port de Sagunt.

En concret, la trobada amb les veïnes i els veïns de la zona de Xurruca es produirà este dimarts, 20 de setembre, al parc del Bulevard, que queda entre els carrers Xurruca i Olmo, mentre que en el cas de Ferroland serà dimarts que ve, dia 27, en la placeta que es troba en l'encreuament entre els carrers Joan d'Àustria i Pizarro, més coneguda com a Parque Saltamontes.

En ambdós casos la cita serà a les 19.00 hores i, com sempre, l'assistència serà totalment oberta a totes aquelles persones interessades a plantejar els seus suggeriments o dubtes al primer edil. La celebració de les trobades queda supeditada a que no es produïsquen condicions meteorològiques adverses que així ho impedisquen o obliguen a modificar la convocatòria.

Alcalde de Barri és una idea impulsada pel departament de Participació Ciutadana i l'Alcaldia de l'Ajuntament de Sagunt que consistix en trobades públiques per part de l'alcalde, Darío Moreno, amb associacions ciutadanes, entitats i ciutadania en general, així com amb totes aquelles persones que tinguen interés a abordar assumptes concrets del barri que es visita en cada ocasió.

![](/media/03xfgxuj/c2_val_alcaldedebarri_set22.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/alcalde-de-barri-sagunt-dates-setembre-xurruca-i-ferroland-port-de-sagunt-2022-09-19/ "Facebook")
*   [](http://twitter.com/share?url=https://aytosagunto.es/va/actualitat/alcalde-de-barri-sagunt-dates-setembre-xurruca-i-ferroland-port-de-sagunt-2022-09-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alcalde-de-barri-sagunt-dates-setembre-xurruca-i-ferroland-port-de-sagunt-2022-09-19/ "Linked In")
*   [](mailto:?body=https://aytosagunto.es/va/actualitat/alcalde-de-barri-sagunt-dates-setembre-xurruca-i-ferroland-port-de-sagunt-2022-09-19/)